Cum sărbătorile de iarnă bat la ușă, vedetele și-au făcut deja planurile de vacanță, însă nu și Irinel Columbeanu.
La cei 66 de ani, fostul milionar de la Izvorani se confruntă nu doar cu dificultăți financiare, ci și cu probleme de sănătate. Cu toate acestea, el are o singură dorință.
A fost cândva unul dintre cei mai bogați oameni de afaceri de la noi din țară, însă lucrurile s-au schimbat la 180 de grade pentru Irinel Columbeanu, deoarece după pierderea întregii sale averi acesta s-a stabilit într-un azil din Ghermănești, același loc în care tatăl său, Ion Columbeanu, a petrecut ultima parte a vieții sale.
Se pare că acum fostul om de afaceri are o singură dorință, mai exact își dorește să petreacă sărbătorile de iarnă alături de fosta sa soție Monica Gabor și Irina, fetița lui.
"Cu Monica mi-ar plăcea să petrec sau cu Monica și cu fiica mea. I-am mai scris, i-am mai trimis niște mesaje, nu mi-a răspuns la ele, de aceea spun că mai puțin. Ne-am înțeles destul de bine când am fost să o vizitez pe Irina în America", a susținut Irinel Columbeanu pentru realitatea.net.
Confruntându-se cu dificultăți financiare și având nevoie de ajutor, Ion Columbeanu a primit sprijin neașteptat din Bacău.
"Marius îl cheamă, este soțul surorii mai mari a Monicăi. Sunt destul de în regulă. Sunt bine îngrijit aici. Eu aș vrea să rămân o perioadă cât mai lungă. Discut în fiecare zi.
Încercăm să găsim soluții ca să pot să rămân cât mai mult aici. Și cu ajutorul prietenilor și cui mai contribuie financiar. Am asigurat aici, deja e plătită chestia asta până în luna mai dacă nu mă înșel", a mai spus acesta, pentru sursa menționată.
Chiar și așa, potrivit apropiaților, fostul milionar de la Izvorani nu se teme să ajungă în stradă. Chiar dacă patronul azilului de la Ghermănești a menționat că nu îl va putea ține mult timp din cauza pensiei mici, se pare că nu are intenția să îl dea afară.